b'\n_START_ARTICLE_\nFernand Braudel\n_START_PARAGRAPH_\nFernand Braudel (24 Ogos 1902 \xe2\x80\x93 27 November 1985) merupakan sejarahwan Perancis selepas era selepas perang dan pemimpin "Annales School". Pengajiannya menumpu kepada tiga projek besar, setiap satu mewakili beberapa dekad kajian teliti: "The Mediterranean" (1923\xe2\x80\x9349, kemudian 1949\xe2\x80\x9366), "Civilization and Capitalism" (1955\xe2\x80\x9379), dan yang tidak siap "Identity of France" (1970\xe2\x80\x9385). Reputasinya sebahagiannya datangnya dari penulisannya, tetapi lebih penting lagi daripada kejayaannya menjadikan Bidang Annales ("Annales School") enjin penyelidikan sejarah penting di Perancis dan kebanyakan bahagian dunia selepas 1950. Sebagai pemimpin berpengaruh dalam pesejarahan bidang Annales ("Annales School") pada 1950-an dan 1960-an, dia memiliki pengaruh besar dalam penulisan sejarah di Perancis dan negara-negara lain._NEWLINE_Braudel dianggap sebagai salah seorang di antara sejarawan moden yang teragung yang menekankan peranan faktor sosial ekonomi besar-besaran dalam membentuk dan mengisahkan sejarah  Dia juga boleh di anggap sebagai awalan kepada pendekatan sistem Dunia.\n_START_SECTION_\nKehidupan\n_START_PARAGRAPH_\nBraudel dilahirkan di Lum\xc3\xa9ville-en-Ornois (pada 1973, bergabung sebagai sebahagian Gondrecourt-le-Ch\xc3\xa2teau), dalam Jabatan ("d\xc3\xa9partement") Meuse, Perancis, di mana dia pernah tinggal bersama nenek sebelah ibu untuk tempoh yang panjang. Bapanya, yang merupakan ahli methmatik alam ("natural mathematician"), membantunya dalam pendidikannya. Braudel turut belajar Latin dan sedikit Greek. Dia gemar sejarah dan menulis puisi. Braudel mahu menjadi doktor, tetapi bapanya menentang idea itu. Ketika berusia 20 tahun, dia menjadi agr\xc3\xa9g\xc3\xa9 dalam sejarah. Ketika mengajar di sekolah menengah di Algeria, 1923\xe2\x80\x9332, dia menjadi tertarik dengan Laut Mediterranean dan semua yang berkaitan dengannya. Dari 1932 hingga 1935 dia mengajar di Paris lyc\xc3\xa9es di Pasteur, Condorcet, dan Henry IV. Dia bertemu dengan Lucien Febvre, pengasas bersama journal Annales yang berpengaruh, yang banyak mempengaruhi kerjanya._NEWLINE_Menjelang 1900, Perancis mengukuhkan pengeruh budaya mereka di Brazil melalui penubuhan Akademi Seni Halus Brazil. Bagaimanapun, S\xc3\xa3o Paulo masih ketiadaan universiti, dan pada 1934 francophile Julio de Mesquita Filho menjemput anthropologist Claude L\xc3\xa9vi-Strauss dan Braudel untuk membantu menubuhkan satu universiti. Hasilnya adalah pembentukan universiti S\xc3\xa3o Paulo yang baru. Braudel kemudian menyatakan bahawa tempoh di Brazil merupakan tempoh terbaik dalam hayatnya."_NEWLINE_Braudel kembali ke Paris pada 1937. Dia telahpun memulakan penyelidikan arkhival semasa ijazah kedoktorannnya berkenaan Mediterranean apabila dia terpengaruh dengan Annales School sekitar 1938. Juga dalam tempoh ini dia memasuki \xc3\x89cole Pratique des Hautes \xc3\x89tudes sebagai pengajar dalam sejarah. Dia bekerja dengan Lucien Febvre, yang kemudian membaca versi awal karya agung magnum opus Braudel dan memberikannya nasihat penyuntingan._NEWLINE_Ketika pecah perang pada 1939, dia dipanggil dan kemudiannya ditahan pada 1940 oleh Jerman. Semasa sebagai tahanan perang dalam kem berhampiran L\xc3\xbcbeck di Jerman, Braudel melakar karya agungnya La M\xc3\xa9diterran\xc3\xa9e et le Monde M\xc3\xa9diterran\xc3\xa9en a l\'\xc3\xa9poque de Philippe II (Mediterranean dan dunai Mediterranean pada Tempoh Philip II), tanpa merujuk kepada buku atau notanya sebaliknya bergantung kepada ingatannya yang luas._NEWLINE_Braudel menjadi pemimpin generasi kedua bagi sejarahwan Annales selepas 1945. Pada tahun 1947, bersama Febvre dan Charles Moraz\xc3\xa9, Braudel mendapat pembiayaan daripada Yayasan Rockefeller di New York mengasaskan Bahagian Sixi\xc3\xa8me yang terkenal bagi "Ekonomi dan Sains sosial" di Ecole pratique des Hautes Etudes ..  Pada tahun 1962 dia dan Gaston Berger menggunakan geran dana Ford Foundation dan kerajaan untuk membentuk Yayasan bebas baru, Yayasan Maison des Sciences de l\'Homme (FMSH), yang dipimpin oleh Braudel dari 1970 sehingga kematiannya. Ia terletak di bangunan yang digelar "Maison des Sciences de l\'Homme". FMSH menumpu aktivitinya pada rangkaian antarabangsa untuk menyebarkan pendekatan Annales ke Eropah dan dunia. Selepas satu bentuk "rampasan kuasa istana" pada tahun 1968 dia perlu berkongsi kuasa, dan pada 1972 dia menyerah semua tanggung jawab penyuntingan jurnal, sungguhpun namanya kekal pada kepala surat._NEWLINE_Pada 1962, dia menulis A History of Civilizations sebagai asas kursus sejarah, tetapi penolakkannya pada penceritaan tradisi berasaskan peristiwa terlalu radikal bagi kementerian pendidikan Perancis, yang seterusnya menolaknya _NEWLINE_Satu ciri karya Braudel adalah perihatin beliau kepada penderitaan orang terpinggir. Dia menyatakan yang jelas: bahawa kebanyakan sumber sejarah datangnya dari golongan kaya (atau sekurangnya berpelajaran) \xe2\x80\x94 mereka yang samaada kaya atau bercita-cita. Dia memberi penekanan kepentingan kehidupan sementara hamba, petani, suruhan, dan orang miskin bandar, menunjukkan sumbangan mereka kepada kekayaan dan kuasa pemilik dan seterusnya kepada masyarakat. Malah, kelihatannya dia memikirkan bahawa golongan ini membentuk bahan sebenar kepada ketamadunan. Kerjanya sering kali digambarkan dengan gambaran semasa kehidupan seharian, jarang dengan gambar bangsawan atau raja._NEWLINE_Pada 1949 Braudel dilantik ke Coll\xc3\xa8ge de France selepas persaraan Febvre. Dia sendiri bersara pada 1968. Pada 1983, dia dilantik ke Acad\xc3\xa9mie fran\xc3\xa7aise.\n_START_SECTION_\nKapitalism\n_START_PARAGRAPH_\nBraudel mendakwa bahawa terdapat kitaran jangka panjang dalam ekonomi Kapitalis yang dikembangkan di Eropah pada abad ke-12, terutama di bandar, dan kemudiannya negara-bandar, menurut setiap satu dalam turutan sebagai pusat kitaran ini: Venice dan Genoa pada abad ke-13 sehingga ke-15 (1250\xe2\x80\x931510), Antwerp pada abad ke-16 (1500\xe2\x80\x931569), Amsterdam pada abad ke-16 sehingga ke-18 (1570\xe2\x80\x931733), dan London (dan England) pada abad ke-18 dan ke-19 (1733\xe2\x80\x931896). Dia menggunakan perkataan "struktur" bagi mewakili pelbagai tingkah-laku, atitude, dan kebiasaan tersusun, dan juga struktur sebenar dan struktur asas. Dia menyatakan bahawa struktur yang dibina di Eropah semasa Zaman Pertengahan menyumbang kepada kejayaan budaya berasaskan Eropah masa kini. Dia menyumbang kebanyakannya kepada kebebasan bandar-negara yang telah lama, yang, sungguhpun dikuasai oleh negara geografi lebih besar, tidak dipendam sepenuhnya-kemungkinan disebabkan oleh kegunaan._NEWLINE_Braudel menegaskan bahawa para kapitalis biasanya monopoli dan bukan, sebagimana biasa dianggap, entrepreneur beroperasi dalam pasaran bersaing. Dia menyatakan bahawa para kapitalis tidak mengkhusus dan tidak menggunakan pasaran bebas. Dia dengan itu berpisah dari kedua-dua (pemahaman Adam Smith) dan Marxian liberal. Pada pandangan Braudel, di bawah keadaan kapitalis bertindak sebagai penjamin monopoli dan bukannya sebagai pelindung persaingan sebagaimana yang ditonjolkan.\n_START_SECTION_\nSejarah\n_START_PARAGRAPH_\nMenurut Braudel, sebelum pendekatan penulisan Annales sejarah ditumpukan pada courte dur\xc3\xa9e (tempoh pendek), atau pada histoire \xc3\xa9v\xc3\xa9nementielle (peristiwa bersejarah). Sejarah politik dan diplomatik merupakan contoh utama bagi histoire \xc3\xa9v\xc3\xa9nementielle, yang dikritiknya sebagai terlalu terhad._NEWLINE_Pengikutnya mengagumi penggunaan pendekatan longue Dur\xc3\xa9enya bagi memberi penekanan kepada kesan ruang, iklim, dan teknologi keatas tindak tanduk manusia di masa lalu Sejarawan Annales Annales, selepas melalui dua perang dunia dan perubahan politik besar-besaran di Perancis, amat tidak selesa dengan pendapat bahawa perpecahan berganda dan terputus-putus mencipta sejarah. Mereka lebih gemarkan stres inersia stress inertia dan tempoh panjang longue dur\xc3\xa9e, menyatakan bahawa penerusan pada struktur dalam masyarakat merupakan teras kepada sejarah._NEWLINE_Pergolakan dalam institusi atau struktur utama kehidupan masyarakat adalah tidak penting, kerana sejarah menurut mereka, terletak melampaui capaian pelakon sedar, terutamanya kemahuan para revolusi. Mereka menolak pendapat Marxist bahawa sejarah patut digunakan sebagai satu bagi menanam dan membentuk revolusi. Penyokong materialistik sejarah, Braudel menolak materialistik Marxist, menekankan kepentingan bersama bagi infrastruktur dan superstruktur, kedua-duanya mencerminkan realiti masyarakat, ekonomi, dan budaya. Struktur Braudel, pemikiran dan sekeliling, menentukan hala peristiwa jangka panjang dengan tindakan menghad pada, dan oleh, manusia untuk tempoh yang cukup panjang sehinggakan mereka melampaui kesedaran watak-watak yang terbabit.'